
Pladen førte til filmen 

Rick Wakeman 1975 : Ken Russell's Lisztomania, et udstyrsstykke udenfor kategori 


Franz Liszt, Franz Liszt , hyler 
teenagepigeme i kor og nu begyn- 
der klaveret til stor begejstring. 
Kender du det: at man i mange år 
har en gammel plade som man 
godt kan lide at høre på ? - som 
viser sig at være et soundtrack til 
en film? -og når man så oplever at 
se filmen ændres hele opfattelsen 
af sammenhængen thi det man 
hørte var anderledes end det man 
forventede at komme til at se? - 
kender du det?? 

For 25 år siden faldt jeg for min 
rockstjeme som jeg følger den 
dag i dag, har oplevet live tre 
gange, hilst på og fået autograf. 
Det drejer sig om keyboardikonet 
fra England: Rick Wakeman. 

Hans karriere udvikler sig hastigt 
fra 1968 til 1972 - først i Strawbs 
og så i Yes og derpå solo 1974 og 
1975 hvor det hele når at kulmi- 
nere og mildest talt ramle om 
ørerne på ham. Hans to solopro- 
jekter på A&M Records: Journey 
to the Centre of the Earth (base- 
ret på Jules Verne) og Myths and 
Legends of King Arthur and the 
Knights of the Round Table (det 
hedder den!) var dyre at opføre 
live fordi de krævede kor, symfo- 
niorkester & The English Rock 
Ensemble, samt et skøjtecirkus. 

På trods af godt pladesalg og 
udsolgte koncerter Jorden rundt 
endte det med at give et dundren- 
de underskud. Det var koncert- 
teknikkens ungdom, hvor det ikke 
kunne blive stort nok. Rick 
Wakeman har selv beskrevet det: 
Efter at have kørt hele natten, 
stillede vi op og holdt et middags- 
hvil. Derpå gik resten af eftermid- 
dagen med at få det til at virke. 
Nogen gange var vi ikke færdige 
til starten af koncerten og jeg har 
adskillige gange prøvet at tørre 
mine beskidte fingre af tage 
kåben på og gå direkte på scenen 
og spille! Rick Wakeman er 2 m. 
høj og brugte i de år en glitrende, 
blålig kåbe som har set enormt 
smart ud - i 1974. 

Filminstruktør Ken Russe 11 fulg- 
te i 1975 med filmen Lisztoma- 
nia op på succesen Tommy to år 
inden. Der var to gengangere: 
Roger Daltrey og Paul Nicholas. 
Helten fra Tommy (“I'm a sensa- 
tion”) blev nu til Franz Liszt den 
første popstjeme. Den onde cou- 
sin Kevin blev nu til Richard 
Wagner som var endnu mere ond. 
Roger Daltrey er selvfølgelig 
kendt som forsanger i The Who 
men har været med i en del film. 
Paul Nicholas er en af de bærende 
kræfter i form af store biroller i 
de engelske musicals (Cats oa.) 


som oftest har et lidt anonymt 
eftermæle, hvilket er ganske ufor- 
tjent. 

Jeg kendte i mange år til filmen 
på grund af pladen. I 1991 lavede 
vi en lille venneklub som hørte 
symfonisk rockmusik og så vide- 
ofilm i den forbindelse og efter 
underholdende arrangementer på 
skift slap vi naturligvis op for 
materiale. De store navne var 
Keith Emerson og altså Rick 
Wakeman. Jeg foreslog derpå lidt 
opsøgende virksomhed i form af 
anskaffelse af Lisztomania på 


vhsbånd. Dette projekt skulle vise 
sig at tage over 10 måneder og 
kun ved sluttelig en koordineret 
indsats var der gevinst, hvorpå jeg 
var at finde i en videobutik i 
Lundtoftegade hvor en forbløffet 
bestyrer langede den over disken. 
Det var gar'nteret den eneste kopi 
i landet! Nu havde jeg filmen og 
en lykkelig og afventende gruppe 
folk dvs. gode venner som sagde: 
det bliver spændende! 

Omtalen af filmen kendte jeg fra 
Ugens Rapport 75 som havde 
fremhævet de mange nøgenscener 
og jeg syntes at erindre et billede 
af en masse damer som red på et 
kæmpelem der voksede ud af 
Roger Daltreys skridt. Der var 
også en lang smøre på pladecove- 
ret som gav indtryk af at det ikke 
skulle tages alt for højtideligt og 
så: billederne på coveret - nu 
skulle vi endelig se dem bevæge 
sig! Frække damer, rituelle sce- 
ner, ondt udseende adelsmænd. 
Ringo Starr som pave og midt i 
det hele en guldsminket Rick 
Wakeman. Vi var faktisk mest 
spændt på om vi skulle se ham 
spille nogen af de hylende dob- 
belte synthesizersoli. 

Filmen starter i et soveværelse 
hvor metronomen holder takten 
for vores helt og hans udvalgte. 


Det er tusmørke og nu kommer 
herremanden hjem. Der udvikler 
sig en latterlig fægtescene hvor 
selv lysekronen når at spille en 
aktiv rolle! Det er meget humoris- 
tisk lagt an og brugen af støn og 
kårdeklirren får ikke for lidt. 
Vores helt undslipper ikke og der 
tages en grum hævn som forføl- 
ger ham i resten af filmen. Nu 
følger en utrolig scene backstage, 
hvor vi får hilst på Richard 
Wagner. Franz Liszt gør hans 
musik til grin i en vild koncert- 
scene med sølvpapirsglitrende 


guirlander bag sig og en utrolig 
flot filmning af modtagelsen af 
ham hvor en teatersal fuld af unge 
piger nynner med på en klaver- 
fantasi. Der er gået 20 minutter 
og filmen er endelig i gang! Nu 
følger diverse eskapader og 
optrædener alt sammen i storslåe- 
de arkitektoniske helbilleder og 
med svulstige sexuelle underto- 
ner. På det punkt er filmen et 
ægte udstyrsstykke. Men musik- 
ken udvikler sig og filmens 
hovedtema er det gode i Franz 
Liszt's musik og betydningen 
afspejles derved at man forsøger 
at få ham over på den onde 
musiks side spillet af Richard 
Wagner (Paul Nicholas). Først 
bliver en russisk prinsesse til en 
dæmon i nummeret “Hell” - mes- 
terligt skreget ud af Linda Levvis - 
men hun kan ikke forføre ham. 

Nu tager Wagner over og den 
stakkels Liszt er næsten ved at 
overgive sig. Bl.a. bruges nøgen- 
sceneme bogstavelig talt til at for- 
føre ham og få ham i det ondes 
tjeneste. Men helten flygter og 
tager det musikalske opgør og 
finder sig en ægte kæreste og det 
er her at Ringo Starr brillerer i sin 
rolle som paven. 

Men hvor er Rick Wakeman? Vi 
er over halvvejs og min lille grup- 


pe er ved at blive utålmodige og 
nu har et nyt problem meldt sig: 
der er en inkarneret Wagner-fan 
iblandt os og koblingen til Satan 
selv er fordomsfuldt engelsk. Så 
midt i de mange spøgefuldheder 
om denne indtil videre ikke speci- 
elt vellykkede film tager vores 
helt sig sammen for at tage det 
endelige opgør i en duel på 
musik. Nu kommer Rick 
Wakeman endelig: Wagner har 
genoplivet en gammel gud og 
som en anden Frankenstein rejser 
der sig en Marvel-Thorlignende 
guldsminket og med sådan nogen 
plateustøvler op og står overfor 
dem. Under hujen og piften 
afventer vi nu spændt hvad der 
skal ske... filmens klimaks: vores 
helt “The Keyboard Wizzard” er 
med i en rigtig film! Nu skal vi 
høre ham sige noget - men det gør 
han bare ikke for han kan nemlig 
ikke tale. Så vi må nøjes med et 
par gutturale brøl og en interes- 
sant urinslukning af ilden i pej- 
sen. Vi var lamslåede. 

Den musikalske duel fortsætter 
og afslutningen med den gode 
musik mod den onde musik i fly- 
vende raketter og nazistiske guita- 
rister er helt i overensstemmelse 
med den uhøjtidelige behandling 
af historiske fakta og den kropu- 
mulige måde at filmen hænger 
sammen på i øvrigt. 

Jeg forstår godt at den betegnes 
som Ken Russels værste film og 
den er uden udenfor kategori til 
bedømmelse. Kort og godt: se 
den! 

Pladen var aldrig blevet til uden 
filmen. Men for mit vedkommen- 
de var det omvendt og jeg bruger 
stadig to af numrene til at præsen- 
tere Rick Wakeman (“Dante 
Period” & “Rape, Pillage and 
Clap”) de udmærker sig specielt 
TBPL (to be played loud). Det er 
fint i overensstemmelse med 
denne i øvrigt meget vittige 
mands måde at være på. 

180903 Jens Sirich 




Mit bogbytteri med Frank Brahe i 
sommers var vældig sjovt. Det 
begyndte med Sherlock Holmes 
og så havde jeg pludselig også 
nogle scifi-bøger som jeg syntes 
at Frank burde læse; han sendte 
mig til gengæld en håndfuld 
sjældne blade, hele Qu aterm ass 
sagaen som engelsk paperback- 
serie m.v.. Sådan blev vi ved en 
måneds tid, indtil vi ikke længere 
kunne overskue, hvem der sky ldte 
hvem hvad! Det er rart, at kunne 
give andre noget som man ved, at 
de vil værdsætte efter fortjeneste. 

Det var en aften i juni, at Frank 
og jeg sludrede i telefon om 
bøger. Snakken faldt på gamle 
science fiction klassikere som 
Tidsmaskinen og Rejsen til 
Jordens indre. Frank bemærke- 
de, at han altid havde haft lyst til 
at læse sir Arthur Conan Doyles 
Den forsvundne verden og vid- 
ste jeg måske, hvor den kunne 
skaffes? Øjeblik, svarede jeg, gik 
hen og tog den ned fra reolen 
(Martins forlag, paperback). 

Jamen, den har jeg da og kan godt 
sende over. Nej?? Frank var mål- 
løs. Nå ja, jeg har også en gam- 
mel engelsk udgave, så det er i 
orden. Han takkede mange gange 
og spurgte om Conan Doyle 
havde skrevet andre scifi-bøger. 
Jeg nævnte de to jeg umiddelbart 
kunne komme i tanke om, Den 
giftige zone og Maracot-dybet 
Forresten, du er aldrig hjemme, 
når jeg ringer, sagde Frank efter 
at have skrevet titlerne ned. (I de 
par år vi havde konverseret over 
telefonen var det altid mig som 
ringede - noget jeg egentlig ikke 
havde skænket en tanke.) Nååh, 
jeg var da næsten altid hjemme 
ved halv seks tiden. Ja, jo. Frank 
holdt på sit. 

Nogle aftener senere. Telefonen 
ringende. Dette er historisk, det er 
lykkedes mig at ringe dig op, pro- 
klamerede Frank. Ja, sådan set var 
han kommet igennem til mig tid- 
ligere. Men, øh, han måtte have 
skrevet nummeret forkert i sin 
notesbog, for det var en fra den 
lokale afdeling af Pinsemissionen 
som tog telefonen! 

Frank svor at han nu skulle ind i 
Thurs antikvariat og finde 
Maracot-dybet m.fl. Snakken 
kom ind på Doyle generelt og på 
Sherlock Holmes. Det kom frem, 
at Frank faktisk ikke havde læst 
noget Sherlock Holmes - overho- 
vedet! Jamen, hvordan er det 
muligt, spurgte jeg bekymret og 
forbløffet. Ja, se det vidste han 
ikke rigtigt, kom bare aldrig rigtig 
rundt om SH. Jeg følte en dyb 
medlidenhed med manden. Frank, 
måske kan jeg hjælpe . . . 

Hvad var baggrunden for min 
generøsitet? Jo, nogle år forinden, 
til slutningen af 90eme samlede 
jeg på Sherlock Holmes bøger: 
dansk, engelsk, hardcovers, 
paperbacks, med eller uden illu- 


strationer, læse-let udgaver for 
folkeskolen, årsskrifter, pasticher 
af andre forfattere, andre værker 
af Conan Doyle selv m.v. Jeg var 
medlem af Sherlock Holmes 
Klubben i Danmark ( The Danish 
Baker Street Irregulars ) og deltog 
i de årlige januar generalforsam- 
linger. Men så skete der det, at jeg 
gik kold i Holmes. Jeg kunne bare 
ikke mobilisere tilstrækkelig entu- 
siasme over hvor mange trin der 
mon kunne være op ad trappen til 
Baker Street 22 IB og den slags 
conaniske problemstillinger. Jeg 
blev også træt af at samle essenti- 
elt de samme historier om og om 
igen - og nogenlunde samtidig 
blev en stor del af samlingen fugt- 
skadet, da den havde ligget i mit 
loftsrum, dengang orkanen hærge- 
de landet og blæste en del tagsten 
af ejendommen jeg bor i. 

Jeg havde da Frank spurgte til 
Doyle netop ryddet op i samling- 
en; de bedste, flotteste, mest 
sjældne bøger ville jeg beholde; 
resten forære væk eller slet og ret 
kyle i containeren. Men nu kom 
de altså til at gå til et godt formål! 
Det lykkedes mig at samle en 
(næsten) komplet dansk Sherlock 
Holmes serie til Frank; et irregu- 
lært mix af bogklubbøger, pocket- 
bøger og hvad jeg ellers fandt i de 


ramponerede papkasser. Hele her- 
ligheden blev puttet i kasse, 
omhyggeligt tapet og adresseret 
af sted til Frank i Søften. Og da 
jeg så var færdig med at sortere, 
havde sendt kassen med bøger og 
smidt en del ud, havde jeg allige- 
vel hen ved 80 Sherlock Holmes 
og Conan Doyle titler tilbage! 

Hvor begyndte det i øvrigt, min 
fascination af Sherlock Holmes? 
Jo, der var vel Anders And-bla- 
dets lidt mindre kløgtige udgave 
af figuren, Herlock Shomes. Men 
som med så meget andet dengang 
var det nu især udsendelser på 
svensk tv som kom til at præge 
mit modtagelige barnesinde, nem- 
lig de gamle Universal film fra 
40’eme med Basil Rathbone og 
Nigel Bruce. At de kun havde lidt 
med forlægget Conan Doyle at 
gøre anede jeg intet om: For mig 
var Rathbone simpelthen 
Sherlock Holmes. Film som De 
tre spilledåser (Dressed to Kill) 
og Fingermordene (The Woman 
in Green) - sidstnævnte fandme 
uhyggelig for en knægt i min 
alder - er blandt dem jeg husker 
tydeligst. 

Nogle år senere lånte jeg så min 
første “rigtige” Sherlock Holmes 
bog på folkebiblioteket; det var en 
novellesamling og bizart nok den 


som begyndte med novellen “Det 
tomme hus”, hvori Holmes gen- 
opstår fra de døde, så at sige. 
Watson besvimer, Moriaty optræ- 
der kun i flashback - meget for- 
virrende for en novice og en 
noget skæv introduktion til the 
sacred writings. Bøgerne som jeg 
lånte var serien fra Wangels 
Forlag - dem med de sorte omslag 
og teksten på bagsiden: Sherlock 
Holmes er udødelig - for han har 
aldrig levet. Det gik jeg så rundt 
og spekulerede overjeg var sta- 
dig i den alder hvor helte som 
Sherlock Holmes, Superman og 
Jens Lyn føles lige så virkelige 
som... ja, som virkelige personer. 

Jeg kunne fortælle meget mere 
om mit forhold til Sherlock 
Holmes, men spalten er ved at 
løbe ud, så det må vente til en 
anden gang. Blot lige et ord om 
Sherlock Holmes Klubben. Jo, jeg 
står stadig på medlemslisten, selv- 
om jeg ikke har skrevet til bladet i 
årevis. Hver jul modtager jeg et 
girokort og hver gang tøver jeg 
længe, men ender altid med at 
betale. Kald det sentimentalitet, 
kald det gammel kærlighed... 


Da 

Sherlock 
Holmes 
kom til 
Søften 



CHOCK rapport fra Copenhagen Film Fair 
2003 

It was the best of times, it was the worst of times. Utilstrækkeligt ukloge af skade, med 
svedne vinger fra sidst, men stadig i stand til at baske, havde Jack J. og jeg tilmeldt os 
Copenhagen Film Fair i Remisen, Østerbro, weekenden 1, til 2, november 2003, Endnu 
en gang stormede Stay Sick! Magazine og Obskuriøst mod en gennemført uimponeret 
himmel. Jo, vel fik vi solgte nogle blade. Jo, vel kom vi hjem med overskud. Men det ville 
være synd at sige, at vi var et publikumshit. 

På den anden side var stemningen betydelig mere cool & casual end sidst. Vi tilbragte 
sgu to svært hyggelige dage derude på messen, i selskab med bl.a. plakatpusherne Ole 
Stranddorff, Martin Weinreich og Jan Mouritzen fra nabostanden (det lykkedes endda Jan 
at sælge mig den danske biografplakat til Corruption, til en noget nær menneskelig pris], 
antikvariatsejer Jens Sirich fra standen overfor, venner og bekendte som kom forbi og 
sagde hej: Heine Sørensen (som forgæves prøvede at komme gratis ind), Nils 
Markvardsen (som gjorde nogle fantastiske spaghettiposter-kup), Thure Munkholm, ude 
for at promovere det store kommende danske filmblad Mifune, Søren Jacobsen, en sen- 
sationel genkomst af denne skikkelse fra fortiden - han kredsede igennem to dage om 
vores stand, førend han søndag eftermiddag gav sig til kende, trykkede på næven og remi- 
niscerede gamle fanzine-dage - desværre var filmen i mit kamera løbet ud på det tids- 
punkt. .. 

□g alle de andre, selvfølgelig, hårde svenske samlere, flippede teeenagere, hr. og fru fol- 
kepensionist, far, mor S. klapvogn... Børnene som spurgte hvad Jacks selvlysende skelet- 
ter kostede, den nydelige ældre herre med et anstrøg af pensioneret skolelærer eller bog- 
holder - Jules Verne-fan var han og kastede sig begejstret over min supersjældne dublet af 
den engelske Mysterious Island of Captain Nemo video ... bedsteborgerægteparret, hvor 
han undrende spørger hvad bladets navn betyder - jeg svarer høfligt - han vender sig mod 
sin pelsindsvøbte kone - Det er en sammentrækning af "obskur" og "kuriøst", et ord han 
selv har fundet på, de ryster smilende på hovedet og går videre, ja, ungdommen nu til 
dags... 

Jaja, vi pakkede sammen søndag aften, talte vores penge og tog ind til 
Hovedbanegården, spiste & drak som (bladjkonger på McDonalds, hvorefter vi skiltes i 
højt humør, enige om at dette måtte vi sandelig deltage i igen næste år... 

□g ikke et ord om Trine Dyrholm. 



